Navorsingsprojek: die geskiedenis van meetkunde By OpenStax | Jobilize
Meetkunde (Grieks: geo = aarde, metria = meet) het ontstaan as die veld van kennis wat ruimtelike verhoudings hanteer. Dit was een van die twee velde van pre-moderne wiskunde. Die ander veld was die studie van getalle. In die moderne tyd het meetkundige begrippe baie kompleks en abstrak geraak en is dit skaars herkenbaar as 'n uitvloeisel van vroeë meetkunde.
Werk in pare of groepe en bestudeer die geskiedenis van die onstaan van meetkunde. Beskryf die verskillende stadiums van ontwikkeling en hoe meetkunde later gebruik is deur mense om hul lewens te verbeter. Die lys van stadiums moet dien as 'n riglyn en hoef slegs die minimum vereistes te beskryf.
Antieke Indiese meetkunde (ong. 3000 - 500 V.C.)
In hierdie afdeling sal ons kyk na die eienskappe van sekere spesiale vierhoeke. Ons sal dan hierdie eienskappe gebruik om meetkundige probleme op te los. Dit is belangrik om daarop te let dat alhoewel al die eienskappe van 'n figuur gegee word, benodig ons net sekere unieke eienskappe van die vierhoek om te bewys dat dit wel daardie spesifieke vierhoek is. Byvoorbeeld, as ons 'n vierhoek het met twee pare parallellesye, dan is daardie vierhoek 'n parallelogram. Ons kan dan die ander eienskappe van die vierhoek aflei deur ons kennis van parallellelyne en driehoeke te gebruik.
'n Trapesium is 'n vierhoek waarvan ten minste een paar teenoorgestelde sye parallel loop. Dit word soms ook 'n trapesoïed genoem. 'n Spesiale tipe trapesium is die gelykbenige trapesium , waar een paar teenoorstaande sye parallel is en die ander paar ewe lank is. Die hoeke aan die eindpunte van elke parallelle sy is ewe groot. 'n Gelykbenige trapesium het een lyn van simmetrie en sy hoeklyne is ewe lank.
Voorbeelde van trapesiums
'n Trapesium met beide pare teenoorstaande sye parallel, word 'n parallelogram genoem. 'n Opsomming van die eienskappe van 'n parallelogram is:
'n Voorbeeld van 'n parallelogram
'n Reghoek is 'n parallelogram met al vier hoeke ewe groot en gelyk aan 90 ∘ . 'n Opsomming van die eienskappe van 'n reghoek is:
Voorbeeld van 'n reghoek
'n Rombus (ruit) is 'n parallelogram waarvan al vier sye ewe lank is. 'n Opsomming van die eienskappe van 'n rombus is: